बादल परिवार अपनी जेब भरने में लगा है: गिल
पट्टी | पंजाबकी अकाली-भाजपा सरकार द्वारा पंजाब की जनता को नए साल का उपहार देते हुए पानी और सीवरेज के बिल लगाकर लोगों से धोखा किया है। वहीं सरकार अपने चुनाव मैनिफेस्टो से एक साल पहले ही भाग चुकी है। यह विचार कांग्रेस के महासचिव और पट्टी क्षेत्र के इंचार्ज हरमिंदर सिंह गिल ने पत्रकारों से बातचीत करते समय पेश किए। उन्होंने कहा कि बादल सरकार ने अपने 10 साल के राज्य के दौरान लोगों पर केवल टैक्सों का ही बोझ डाला है। अब सरकार ने पानी सीवरेज के बिल लगाकर यह साबित कर दिया है कि बादल सरकार केवल अपनी जेबें भरने में ही लगी हुई है। उन्हें आम लोगों की कोई प्रवाह नहीं। गिल ने कहा कि पंजाब के लोग 2017 में कांग्रेस को सत्ता में लाकर शिअद को करारी हार देंगे। इस मौके पर बलजिंदर सिंह बिल्ला, बेअंत सिंह, अमन आदि मौजूद थे।
hin_Deva hin_Deva